Pemp anezho a oa diskiant, ha pemp a oa fur.    Ar re ziskiant, en ur gemer o lampoù, ne gemerjont ket a eoul ganto.    Ar re fur a gemeras eoul en o fodoù, gant o lampoù.    Evel ma talee ar pried da zont, e voredjont holl hag e kouskjont.    Met, war-dro hanternoz, e voe klevet ur griadenn: Setu ar pried a zeu, it en e raok!    Neuze an holl werchezed-se a savas hag a fichas o lampoù.    Ar re ziskiant a lavaras dar re fur: Roit deomp eus hoch eoul, rak hol lampoù a ya da vougañ.